**Kolegij:** Rest*Au*rativna dentalna medicina I

**Voditelj predmeta:** izv. prof. dr. sc. Antonija Tadin, specijalistica endodoncije s restaurativnom stomatologijom (mail za konzultacije: atadin@mefst.hr)

**Katedra:** Restaurativna dentalna medicina i endodoncija

**Suradnici:**

Izv. prof. dr. sc. Medvedec Mikić, specijalistica endodoncije s restaurativnom stomatologijom (email: imedvedec@mefst.hr)

Izv. prof. dr. sc. Darko Kero, specijalist obiteljske medicine (email: dkero@mefst.hr)

Izv. prof. dr. sc. Lidia Gavić, specijalistica dječje i preventivne stomatologije (email: lgavic@mefst.hr)

Dr. sc. Roko Duplančić, dr. med. dent. (email: rduplancic@mefst.hr)

Nada Zorica Vladislavić, specijalistica endodoncije s restaurativnom stomatologijom

Dr. sc. Nika Nikolina Veček, dr. med. dent.

**Ciljevi i sadržaj kolegija:** Kolegij Restaurativna dentalna medicina sastoji se od dva predmeta koje studenti slušaju tijekom treće i četvrte godine Studija. Cilj kolegija je dati studentima temeljna znanja o etiologiji, dijagnostici, terapiji i prevenciji bolesti tvrdih zubnih tkiva karijesne i nekarijesne etiologije, te rehabilitaciji funkcijskih i estetskih potreba pacijenta korištenjem restaurativnih dentalnih materijala.

Restaurativna dentalna medicina I započinje u šestom semestru Studija. Kroz teoretsko i praktično učenje studenti se upoznaju s radnim mjestom, terminologijom, instrumentima, ergonomskim načelima, materijalima i tehnikama rada, a ujedno stječu osnovne kirurške vještine potrebne za izradu kaviteta i restauraciju zuba. U ovoj fazi studenti se poučavaju i treniraju svim aspektima operativne restaurativne dentalne medicine s ciljem poboljšanja vještina neophodnih za izravan rad s pacijentima u kliničkoj fazi rada.

 **Ishodi učenja - studenti će moći:**

* navesti i opisati postupke dijagnostike bolesti tvrdih zubnih tkiva,
* koristiti i opisati instrumentarij te radno mjesto,
* navesti, opisati i primijeniti osnovna ergonomska načela u dentalnoj medicini,
* opisati, navesti i primijeniti metode sterilizacije i dezinfekcije u dentalnoj medicini,
* opisati klasična i suvremena načela izrade kaviteta,
* navesti, opisati i primijeniti metode postizanja suhog radnog polja,
* navesti, opisati i koristiti dentalne materijale za restauraciju zubnih tkiva,
* navesti, opisati, izabrati i primijeniti različite terapijske postupke koji se izvode u restaurativnoj dentalnoj medicini ovisno o dijagnozi,
* opisati i razlikovati karijesna i nekarijesna oštećenja tvrdih zubnih tkiva,
* navesti, opisati i primijeniti neoperativne i operativne metode prevencije zubnog karijesa,
* navesti i opisati lokalne anestetike i tehnike anestezije koji se primjenjuju u dentalnoj medicini.

**Ispit i način ocjenjivanja:** Pravo pristupa ispitu imaju studenti koji su prisustvovali predavanjima, seminarima i vježbama te uredno izvršili sve obveze unutar navedenih oblika nastave te prijavili ispit na ISVU sukladno Pravilnicima MEFST. Ispit se polaže nakon odslušanog predmeta u obliku pismenog ispita. Student odgovara na pitanja označavanjem ponuđenih odgovora i nadopunjavanjem. Ako student pozitivno odgovori na 61 % ili više pitanja smatra se kako je položio ispit. Točno odgovoreno na 61 % do 70 % pitanja od ukupnog broja - ocjena dovoljan (2), od 71 % do 80 % - ocjena dobar (3), od 81 % do 90 % - ocjena vrlo dobar (4), od 91 % do 100 % - ocjena izvrstan (5).

**Obaveze studenata:** Redovito pohađanje i aktivno sudjelovanje te ispunjavanje zadatka svih oblika nastave. Za seminare i vježbe studenti se unaprijed pripremaju prema popisu nastavnih cjelina.

Vježbe se održavaju u vježbalištu za dentalnu medicinu Medicinskog fakulteta Sveučilišta u Splitu Ukupni broj studenata dijeli se u manje vježbovne skupine u dogovoru s voditeljima vježbi. Svi studenti su obavezni na vježbe doći bez kašnjenja, propisno odjeveni i obuveni, u čistoj i ispeglanoj zaštitnoj odjeći za zdravstvene radnike; u obzir dolazi dugi bijeli mantil (radna kuta) ili kraći bijeli mantil (kuta) i bijele hlače/suknja te radna obuća (klompe). Studenti su na vježbe dužni nositi vlastite zaštitne jednokratne maske i RUKAVICE, zaštitne naočale i/ili vizir. Odgovornim ponašanjem štitimo sebe i druge!

Shvaćanje osobne higijene i kontrole infekcije je vrlo važno (duga kosa svezana, bez nakita pod rukavicama, bez žarko obojenih i dugih noktiju, dezinfekcija ruku). Tijekom svih oblika provođenja nastave nije prihvatljivo jesti, žvakati žvakaće gume, koristiti mobilni telefon, razgovarati glasno te ulaziti i izlaziti bez pitanja i dozvole.

Nazočnost na predavanjima, seminarima i vježbama je obavezna. Student može izostati s 20 % nastave isključivo zbog zdravstvenih razloga što opravdava liječničkom ispričnicom, a iste mora kolokvirati tijekom trajanja turnusa u dogovoru s voditeljem predmeta. Studenti koji ne iziđu na prvi rok, sve izostanke i dobivene minuse moraju kolokvirati najkasnije 15 dana nakon završetka turnusa. Ukoliko student opravdano ili neopravdano izostane s više od 20 % nastave ne može nastaviti praćenje kolegija te gubi mogućnost izlaska na završni ispit.

**Literatura - osnovna literatura:**

* Tarle Z i sur. Restaurativna dentalna medicina. Medicinska naklada: Zagreb, 2018.
* Janković B i sur. Pretklinička restaurativna dentalna medicina. Medicinska naklada: Zagreb, 2023.
* Šutalo J i sur. Patologija i terapija tvrdih zubnih tkiva. Naklada Zadro: Zagreb, 1994.
* Mehulić K i sur. Dentalni materijali. Medicinska naklada: Zagreb, 2016. https://bib.irb.hr/datoteka/880576.Dentalni\_materijali\_50\_dpi.pdf

 Dodatna literatura:

* Gopikrishna V. Preclinical Manual of Conservative Dentistry. Elsevier-Mosby: St. Louis, 2013.
* Hilton TJ, Ferracane JL, Broome JC. Summitt's Fundamentals of Operative Dentistry: A Contemporary Approach, 4ed. Quintessence Pub Co: Hanover Park, 2013.
* Garg N, Garg A. Textbook of Operative Dentistry, 2ed. Jaypee Brothers Medical Pub: New Delhi, 2015.
* Douglas AT, Willi G. Esthetic and Restorative Dentistry: Material Selection and Technique, 3ed. Quintessence Pub Co: Hanover Park, 2017.
* Stručni i znanstveni članci iz Sonde i DentiST-a
* Bilješke s predavanja

**Tematske jedinice predavanja i seminara:** Uvod u restaurativnu dentalnu medicinu, radno mjesto, instrumenti, ergonomija, rizici po zdravlje u svakodnevnoj praksi, sterilizacija i dezinfekcija, anatomija i histologija zuba, zubnog karijes (etiologija, simptomatologija, dijagnostika, terapija, prevencija), anamneza, dentalni pregled i plan liječenja u restaurativnoj dentalnoj medicini, lokalni anestetici u dentalnoj medicini, suho radno polje, principi preparacije kaviteta, materijali u restaurativnoj dentalnoj medicini i njihova primjena, osnove nekarijesnih oštećenja tvrdih zubnih tkiva

**Tematske jedinice vježbi:** radno mjesto, instrumenti, sterilizacija i dezinfekcija, preparacija kaviteta na akrilnoj ploči i plastičnom modelu čeljusti, preparacije kaviteta na fantomu, suho radno polje, sustavi matrica i stezača, postavljanje restaurativnih materijala (podloge, ispuna), završno oblikovanje restauracija

Za **nastavni program** molimo odaberite odgovarajuću poveznicu: https://neuron.mefst.hr/docs/dentalna\_med/2023/Plan%20nastave%20po%20studijskim%20godinama,%20predmetima,%20satima%20i%20ECTS%20bodovima.pdf?vel=188780

Za **izvedbeni raspored** molimo odaberite odgovarajuću poveznicu: https://mefst.unist.hr/studiji/integrirani-studiji/dentalna-medicina/raspored-nastave-dentalna-medicina/95

Za i**spitne rokove** molim odabrati odgovarajuću poveznicu: https://mefst.unist.hr/studiji/integrirani-studiji/dentalna-medicina/raspored-nastave-dentalna-medicina/95